Document ID: /roh_data/filtered/Billingualer_Corpus_interleaved-de-rm.jsonl.gz/1104

This is a text translated from German to Rumantsch Grischun.
Aufnahmeprüfungen an die Bündner Mittelschulen erfolgreich durchgeführt

Im Rahmen der Struktur- und Leistungsüberprüfung zur Sanierung des Kantonshaushaltes hat der Grosse Rat beschlossen, die Aufnahmezahlen an die Bündner Mittelschulen bis Ende Schuljahr 2007/2008 zu beschränken. Am 20. und 21. März 2006 haben die Aufnahmeprüfungen in die 3. Klasse des Gymnasiums und die 1. Klassen der Fach- sowie der Handelsmittelschulen stattgefunden.

Die einheitlich und gleichzeitig an allen Bündner Mittelschulen stattfindenden Aufnahmeprüfungen konnten erfolgreich durchgeführt werden. Die Aufgabenstellungen für die Prüfungen wurden von Vertretern der Sekundar- und der Mittelschulen gemeinsam vorbereitet. Wie bereits letztes Jahr wurden alle Prüfungsarbeiten zentral in Chur durch Lehrkräfte aller Bündner Mittelschulen korrigiert.

Zu den Aufnahmeprüfungen in die 3. Klasse des Gymnasiums sind 363 Kandidatinnen und Kandidaten angetreten, zu denen in die 1. Klassen der Fach- und Handelsmittelschule 189. Entsprechend den Vorgaben des Grossen Rates werden dieses Jahr maximal 211 Kandidatinnen und Kandidaten in die 3. Klasse des Gymnasiums und 156 in die 1. Klassen der Fach- und Handelsmittelschulen aufgenommen. Dies entspricht einer Erfolgsquote von 58 Prozent (3. Klasse des Gymnasiums) beziehungsweise 82 Prozent (1. Klasse Fach- und Handelsmittelschule).

Gremium: Amt für Höhere Bildung

Quelle: dt Amt für Höhere Bildung

Data: 03.04.2006

Ils examens d'admissiun a las scolas medias grischunas èn vegnids manads tras cun success

En il rom da l'examinaziun da las structuras e da las prestaziuns per sanar las finanzas dal chantun ha il cussegl grond concludì da limitar ils dumbers d'admissiun a las scolas medias fin la fin da l'onn da scola 2007/2008. Ils 20 ed ils 21 da mars 2006 han gì lieu ils examens d'admissiun a la 3. classa dal gimnasi ed a las 1. classas da la scola media professiunala e commerziala.

Ils examens - che han gì lieu en tut las scolas medias grischunas en moda unitara ed il medem mument - han pudì vegnir manads tras cun success. Las dumondas dals examens èn vegnidas preparadas communablamain da represchentantas e da represchentants da las scolas secundaras e da las scolas medias. Sco gia l'onn passà han persunas d'instrucziun da tut las scolas medias grischunas curregì tut las lavurs d'examen en moda centrala a Cuira.

Tar ils examens d'admissiun a la 3. classa dal gimnasi èn cumparids 363 candidatas e candidats, per ils examens d'admissiun a las 1. classas da la scola media professiunala e commerziala èn quai stads 189 candidatas e candidats. Confurm a las prescripziuns dal cussegl grond vegnan admess quest onn maximalmain 211 candidatas e candidats a la 3. classa dal gimnasi e 156 a las 1. classas da la scola media professiunala e commerziala. Quai correspunda ad ina quota da success da 58 pertschient (3. classa dal gimnasi) respectivamain dad 82 pertschient (1. classas da la scola media professiunala e commerziala).

Gremi: uffizi per la furmaziun media-superiura

Funtauna: rg uffizi per la furmaziun media-superiura

Data: 03.04.2006